Predkladacia správa

	Nové znenie Štatútu zástupcu Slovenskej republiky pred Európskym súdom pre  ľudské práva (ďalej len „štatút“ a „zástupca“) je predložené na základe uznesenia vlády SR č. 268/2005 zo dňa 13. apríla 2005, ktorým bolo uložené ministrovi spravodlivosti zabezpečiť novelizáciu pôvodného Štatútu agenta pre zastupovanie Slovenskej republiky v konaní pred Európskym súdom pre ľudské práva a Európskou komisiou pre ľudské práva. 
	
  	Nové znenie vychádza z pôvodného štatútu, ktorý je  vzhľadom na zmenu organizácie Európskeho súdu pre ľudské práva ale aj viaceré faktické zmeny  ku ktorým od r. 1994 došlo už neaktuálny. 
	
	Štatút zástupcu vymedzuje postavenie, pôsobnosť a právomoc zástupcu, základné zásady organizácie kancelárie v konaní pred Európskym súdom pre ľudské práva (ďalej len „Súd“), legislatívne upravuje postavenie spoluzástupcu a umožňuje zriadenie poradného a konzultačného orgánu zástupcu – Medzirezortnej komisie.   

Nové znenie štatútu je predložené bez rozporu v rámci medzirezortného pripomienkového konania.

Štatút nemá finančný, ekonomický, environmentálny vplyv, vplyv na zamestnanosť ani podnikateľské prostredie.